**Øvelse 7: Når noget går skævt i relationen**Handout til dig, der spiller bruger i rollespillet.

Nedenfor kan du læse, hvem du er, og hvordan du reagerer på det, du møder i rådgivningen:

**Dit problem:**

* Du ringer ind, fordi du er i et forhold, hvor ***din partner udsætter dig for psykisk og fysisk vold****.* I har været sammen i mange år og har ingen børn, og du er i tvivl om, hvorvidt du skal gå eller blive.

**Om dig:**

* Du arbejder til dagligt som direktør i en stor virksomhed, dyrker meget sport og ***betragter dig selv som et handlekraftigt og stærkt menneske***, og du ***vil ikke opfattes som et offer***.

Får du fornemmelsen af, at nogen har medlidenhed med dig, oplever du det som meget nedladende og ***reagerer med vrede og irritation***.

**Dit behov i rådgivningen:**

* I rådgivningssituationen har du ***fokus på dine handlemuligheder og dine styrker*** – og du efterspørger, hvordan du helt konkret kan komme videre i din situation. Er der noget ***lovgivning***, du skal kende i forhold til økonomien?

**Afslutningen på samtalen:**

* Du ender med at synes, at ***rådgiveren er virkeligt irriterende****.* Det viser du tydeligt, og du må gerne skælde ud.

Du beslutter dig for ***selv at finde frem til den viden***, du har brug for, på nettet.